Δήμος Αθηένου

10Η ΕΥΡΩΠΑΪΚΗ ΕΒΔΟΜΑΔΑ ΑΘΛΗΤΙΣΜΟΥ (#BEACTIVE)- Λαμπαδηδρομία
2024-09-23 19:30 - 20:30 (Europe/Athens) | Καλλινίκειο Δημοτικό Μέγαρο Αθηένου, Ave Arx. Makariou III, Athienou 7600, Cyprus
Ο Δήμος Αθηένου συμμετέχει και φέτος στη 10η Ευρωπαϊκή Εβδομάδα Αθλητισμού «#BeActive», η οποία θα πραγματοποιηθεί στην Κύπρο από τον Κυπριακό Οργανισμό Αθλητισμού ως Συντονιστικό Φορέα, από τις 23 ως τις 30 Σεπτεμβρίου 2024, κάτι που κάνει με επιτυχία ανελλιπώς τα τελευταία 8 χρόνια.
Πολλές και ποικίλες θα είναι και φέτος οι αθλητικές δραστηριότητες που θα πραγματοποιηθούν στην Αθηένου. Για την πραγματοποίησή τους θα υπάρξει συνεργασία με το Πρόγραμμα Αθλητισμός για Όλους (ΑΓΟ), τους τοπικούς αθλητικούς φορείς, το 68ο Σύστημα Προσκόπων Αθηένου, τη Δημοτική Στέγη Ενηλίκων, τον Δημοτικό Πολιτιστικό Όμιλο Αθηένου και άλλους. Η Αθηένου για ολόκληρη την εβδομάδα θα μετατραπεί σε ένα «ενεργό αθλητικό χωριό» («#BeActive Sport Village») και όλοι, μικροί και μεγάλοι, θα έχουν τη δυνατότητα να συμμετάσχουν όπου επιθυμούν.
Λαμπαδηδρομία, ποδηλασία, πεζοπορία και αγώνας ανώμαλου δρόμου, αγώνες επιτραπέζιας αντισφαίρισης, καλαθόσφαιρα 3X3, χειροσφαίριση και η «διαπολιτισμική» yoga, με την προσπάθεια υποβοήθησης της καλύτερης ένταξης των μεταναστών, είναι μερικές από τις δράσεις που θα πραγματοποιηθούν.
Επισυνάπτεται το πρόγραμμα της εβδομάδας, με λεπτομέρειες για όλες τις δράσεις που θα λάβουν χώρα.
Η Αθηένου, σε συνέχεια της πρόσκλησης για συμμετοχή στην Εβδομάδα Κινητικότητας, όπως κάθε χρόνο, δηλώνει και φέτος ενεργή συμμετοχή στην Ευρωπαϊκή Εβδομάδα Αθλητισμού «#BeActive», με στόχο να ενισχυθεί το μήνυμα της ενεργοποίησης των δημοτών για ένταξη της άσκησης στην καθημερινότητά τους, για μια πιο υγιή και καλή ζωή. Περαιτέρω, η φετινή διοργάνωση στοχεύει στην ενίσχυση και στην προαγωγή των κοινών αξιών των Ολυμπιακών /Παραολυμπιακών Αγώνων και της Ευρωπαϊκής Ένωσης, καθώς και στην προώθηση πράσινων και βιώσιμων αθλητικών εκδηλώσεων.
Ο Δήμος Αθηένου ευχαριστεί θερμά και συγχαίρει τον Κυπριακό Οργανισμό Αθλητισμού, ο οποίος είναι ο Εθνικός Συντονιστής της 10ης Ευρωπαϊκής Εβδομάδας Αθλητισμού και καλεί το κοινό για ευρεία συμμετοχή στις δράσεις που θα πραγματοποιηθούν στην Αθηένου.
Ας ευαισθητοποιηθούμε όλοι από τις αξίες του ευ αγωνίζεσθε και ας αποκομίσουμε με τη συμμετοχή μας τα οφέλη της φυσικής δραστηριότητας και του αθλητισμού, για μια καλύτερη, υγιή και όμορφη ζωή.

10Η ΕΥΡΩΠΑΪΚΗ ΕΒΔΟΜΑΔΑ ΑΘΛΗΤΙΣΜΟΥ (#BEACTIVE) -Γυμναστική για άτομα τίτης ηλικίας
2024-09-24 10:30 - 11:30

ΠΟΔΟΣΦΑΙΡΙΚΟΣ ΑΓΩΝΑΣ ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ ΑΘΗΕΝΟΥ ΚΑΙ ΑΠΟΝΟΜΗ ΤΙΜΗΤΙΚΗΣ ΠΛΑΚΕΤΑΣ ΣΤΗΝ ΟΙΚΟΓΕΝΕΙΑ ΤΟΥ ΜΑΚΑΡΙΣΤΟΥ ΠΑΛΑΙΜΑΧΟΥ ΠΟΔΟΣΦΑΙΡΙΣΤΗ ΚΑΙ ΠΡΟΠΟΝΗΤΗ ΚΕΝΔΕΑ ΜΑΥΡΟΦΤΗ
2024-09-25 19:00 - 20:30
ΠΟΔΟΣΦΑΙΡΙΚΟΣ ΑΓΩΝΑΣ
ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ ΑΘΗΕΝΟΥ
ΚΑΙ ΑΠΟΝΟΜΗ ΤΙΜΗΤΙΚΗΣ ΠΛΑΚΕΤΑΣ ΣΤΗΝ ΟΙΚΟΓΕΝΕΙΑ ΤΟΥ ΜΑΚΑΡΙΣΤΟΥ ΠΑΛΑΙΜΑΧΟΥ ΠΟΔΟΣΦΑΙΡΙΣΤΗ ΚΑΙ ΠΡΟΠΟΝΗΤΗ ΚΕΝΔΕΑ ΜΑΥΡΟΦΤΗ

Ο Δήμος Αθηένου, στα πλαίσια συμμετοχής του στη 10η Ευρωπαϊκή Εβδομάδα Αθλητισμού «#BeActive», η οποία πραγματοποιείται στην Κύπρο αυτές τις μέρες μέχρι τις 30 Σεπτεμβρίου 2024 από τον Κυπριακό Οργανισμό Αθλητισμού ως Συντονιστικό Φορέα, διοργανώνει σε συνεργασία με τον Ποδοσφαιρικό Όμιλο Παλαίμαχων Ποδοσφαιριστών Αθηένου αύριο Τετάρτη 25/9/2024, από τις 7:00μ.μ. μέχρι τις 8:30μ.μ. στο γήπεδο Γυμνασίου Αθηένου, φιλικό ποδοσφαιρικό αγώνα. Η συνάντηση αγαπημένων φίλων και συνεργατών που αγαπούν το ποδόσφαιρο και γενικότερα τον αθλητισμό θα πραγματοποιηθεί αποδεικνύοντας την αξία της δια βίου άσκησης.

Οι ενδιαφερόμενοι παλαίμαχοι ποδοσφαιριστές μπορούν να λάβουν μέρος, δίνοντας το παρόν τους στον συγκεκριμένο αγώνα, για απόλαυση του θεάματος, αλλά και για να ασκηθούν με φίλους!

Ο Δήμος Αθηένου, σε συνεννόηση με την ομάδα Παλαίμαχων Ποδοσφαιριστών Αθηένου, πριν την έναρξη του αγώνα, θα απονέμει τιμητική πλακέτα στην οικογένεια του μακαριστού Κενδέα Μαυροφτή, ως ελάχιστη τιμή και αναγνώριση των πολύτιμων υπηρεσιών που πρόσφερε στα ποδοσφαιρικά δρώμενα της Αθηένου. Ο Κενδέας διετέλεσε για πολλά χρόνια ποδοσφαιριστής στην ομάδα που «ανέβασε» τον «ΟΡΦΕΑ Αθηαίνου» από το αγροτικό ποδόσφαιρο στην Γ΄ Κατηγορία Ποδοσφαίρου της Κ.Ο.Π. Πρόσφερε εθελοντικά και ως χορηγός στο Αθλητικό Σωματείο Ορφέας στην ανέγερση του γηπέδου του «ΗΛΙΑΣ ΠΑΣΤΟΥ». Ο Κενδέας Μαυροφτής διετέλεσε επίσης για πολλά χρόνια προπονητής στις ακαδημίες και στην 1η ομάδα του ΟΡΦΕΑ, κατακτώντας το 2004 το κύπελο της ομοσπονδίας ΕΠΕΛ.

Αιωνία ας είναι η μνήμη του!!!
ΑΠΟ ΤΟΝ ΔΗΜΟ ΑΘΗΕΝΟΥ 24 Σεπτεμβρίου 2024

ΘΕΑΤΡΙΚΗ ΠΑΡΑΣΤΑΣΗ "ΜΑΤΩΜΕΝΟΣ ΓΑΜΟΣ" - ΔΗΜΟΤΙΚΟΣ ΠΟΛΙΤΙΣΤΙΚΟΣ ΟΜΙΛΟΣ ΑΘΗΕΝΟΥ
2024-10-09 20:00

ΛΕΩΦΟΡΟΣ ΤΩΝ ΕΥΧΩΝ 2024
2024-12-15 11:00 - 18:00

8ο Διεθνές Φολκλορικό Φεστιβάλ Βασιλιτζιά που θα πραγματοποιηθεί στον Δήμο Αθηένου στις 5/9/2025
2025-09-04 - 2025-09-09

Εργαστήρι κατασκευής φιγούρας και παράσταση Θεάτρου Σκιών στις 6/9 στον Δήμο Αθηένου.
2025-09-06 19:00 | Αίθουσα Καλλινίκειου Δημοτικού Μουσείου Αθηένου
